钦定古今图书集成/历象汇编/乾象典/第091卷 > 《探春慢》〈雪霁〉前人
## 钦定古今图书集成/历象汇编/乾象典/第091卷 > 《探春慢》〈雪霁〉前人

银浦流云，绿房迎晓，一抹墙腰月淡。暖玉生香，悬冰
解冻，碎滴瑶阶如霰。才放些晴意，早瘦了梅花一半。
也知不作花香，东风何事吹散。　摇落似成秋苑。甚
酿得春来，怕教春见。野渡舟回，前村门掩，应是不胜
清怨。次第寻芳去，灞桥外、蕙香波暖。犹听檐声，看灯
人在深院。